钦定古今图书集成/历象汇编/庶征典/第007卷 > 《明娄元礼田家五行》 > 《论潮》
## 钦定古今图书集成/历象汇编/庶征典/第007卷 > 《明娄元礼田家五行》 > 《论潮》

每半月逐日候潮，时有《诗诀》云：“午未未申申，寅寅卯
卯辰，辰巳巳午午，半月一遭轮。夜潮相对起，仔细与
君论。”十三、二十七，名曰水起。是为大汛，各七日。二十、
初五，名曰下岸。是为小汛，亦各七日。谚云：“初一月半
午时潮。”又云：“初五二十夜，岸潮天亮白遥遥。”又云：“下
岸三潮登大汛。”凡天道久晴，虽当大汛，水亦不长。谚
云：“干晴无大汛，雨落无小汛。”〈按此只言潮汐之常候然反此则异当备录之〉